Heikki Nieminen

**Heikki Nieminen** (9. toukokuuta 1926 Hollola – 5. syyskuuta 2016) oli suomalainen kuvanveistäjä ja taidegraafikko. Hänen töitään oli ensi kertaa julkisesti esillä Lahdessa vuonna 1946.

Niemisen vanhemmat olivat maanviljelijä Nestor Nieminen ja Aino Nieminen (s. Pönkkä). Nieminen opiskeli Taideteollisessa oppilaitoksessa vuosina 1947–1948 ja Suomen Taideakatemian koulussa vuosina 1948–1952. Kouluopintojensa jälkeen Nieminen oli usean vuoden ajan taidegraafikko Aukusti Tuhkan assistenttina.

## Taiteellinen työ
Lukuisia Niemisen veistoksia on julkisesti esillä ympäri Suomea. Hänen huomattaviin ulkoveistoksiinsa kuuluvat muun muassa Akseli Gallen-Kallelan patsas Porissa (1965), F. E. Sillanpään muistomerkki Hämeenkyrössä (1965), kaksi suihkukaivoveistosta Lahdessa (*Susanna*, 1961, ja *Sudenkorennot*, 1965) sekä Espoon Puolarmetsän sairaalan pihamaalle sijoitettu pronssiveistos *Aurinkotuuli* (1980). Varkauden Pirttiniemen sankarihautausmaan pronssinen muistomerkki *Ylös murheesta* on hänen teoksensa vuodelta 1964. Niemisen laajimmin tunnettuja teoksia ovat kuitenkin *[[Hymytyttö]]*- ja *[[Hymypoika]]*-pienoisveistokset, joita on jaettu Suomen kouluissa kipsivaloksina oppilaiden tunnustuspalkintoina vuodesta 1954 alkaen.

Kuvanveistäjä ArviTynyksen viimeinen muistomerkki oli Luumäen Kankaan hautausmaalle vuonna 1960 pystytetty karjalaisten sankarivainajien muistopatsas *Siunaava enkeli*. Tynys suunnitteli patsaan ja ehti osittain valmistamaankin sen, mutta hän kuoli New Yorkissa vuonna 1959. Heikki Nieminen saattoi työn loppuun. Patsas kuvaa lentoon lähtevää enkeliä.

Heikki Nieminen oli 1950-luvun lopulta alkaen ensimmäisiä suomalaistaiteilijoita, jotka ottivat materiaalikseen lujitemuovin.

Nieminen toimi myös opettajana 1950-luvulta lähtien, ensin Taideakatemian koulussa ja myöhemmin pääosin Taideteollisessa korkeakoulussa aina 1990-luvun alkuun saakka. 

Nieminen palkittiin Pro Finlandia -mitalilla vuonna 1964. 

Niemisen puoliso oli farmaseutti Tellervo Nieminen (o.s. Ahonen).

## Kuvia teoksista

Tiedosto:Malmin koulun seinareliefi Parainen.jpg|*Malmin koulun seinäreliefi*, yhdessä Carl Wilhelmin kanssa, 1955, Parainen.
Tiedosto:Heikki Nieminen - Kevät - 1956 - Valkeisenpuiston itäranta - Haapaniemi - Kuopio.jpg|*Kevät*, 1957, Kuopio.
Tiedosto:Heikki Nieminen Neljä sukupolvea 1957.JPG|*Neljä sukupolvea*, 1957, Kuopio.
Tiedosto:Aurora Karamzinin reliefi.jpg|*[[Aurora Karamzinin muistokivi]]*, 1958, Espoo.
Tiedosto:Luumäki Kankaanhm sankarimuistomerkki.JPG|*Siunaava enkeli*, Kankaan hautausmaa, Arvi Tynyksen työn loppuun saattaminen, 1960, Luumäki.
Tiedosto:Heikki Nieminen Susanna kylvyssä 1961.JPG|*Susanna kylvyssä*, 1961, Lahti.
Tiedosto:Heikki Nieminen - Sankarihautojen muistomerkki Ylös murheesta - Pirttiniemen hautausmaa, Relanderinkatu 3 - Pirttiniemi - Varkaus.jpg|*Ylös murheesta*, sankarihautojen muistomerkki, 1964, Varkaus.
Tiedosto:F. E. Sillanpään rintakuva.jpg|*F. E. Sillanpään muistomerkki*, 1965, Hämeenkyrö.
Tiedosto:Heikki Nieminen Akseli Gallen-Kallelan patsas 1965.jpg|*Akseli Gallen-Kallelan patsas*, 1965, Pori.
Tiedosto:Heikki Nieminen Pukkihyppy 1968.JPG|*Pukkihyppy*, 1968, Riihimäki.


## Lähteet
* 
*Kuvataiteilijamatrikkeli. 
*Heikki Nieminen (1926–): Kuvanveistäjä, taidegraafikko. 
*Heikki Nieminen: Aurinkotuuli 1977–1980  EMMA – Espoon modernin taiteen museo.

### Viitteet

## Aiheesta muualla
*Heikki Niemisen muistokirjoitus ''Helsingin Sanomissa''.